Η αξιολόγηση των μαθησιακών δυσκολιών στα ΚΕ.Δ.Δ.Υ
Creators: name: Μεσημέρη, Αικατερίνη Γεωργίου
Publisher: name: Aristotle University of Thessaloniki
Year: 2012
Subjects: Αξιολόγηση-διάγνωση μαθησιακών δυσκολιών
Σταθμισμένα εργαλεία αξιολόγησης
Εξατομικευμένο Πρόγραμμα εκπαίδευσης
Diagnosis of learning disabilities
Standarized instrumental tools
Individualized education program

description: Ο κύριος στόχος της παρούσας έρευνας ήταν η διερεύνηση του τρόπου διάγνωσης των μαθησιακών δυσκολιών στα ΚΕ.Δ.Δ.Υ. (Κέντρα Διαφορικής Διάγνωσης &amp; Υποστήριξης Ειδικών Εκπαιδευτικών Αναγκών). Εξετάστηκε επίσης ποιο μοντέλο ακολουθούν τα ΚΕ.Δ.Δ.Υ. στη διάγνωση των μαθησιακών δυσκολιών (ΜΔ), η συμβολή τους στην οριοθέτηση του πεδίου των μαθησιακών δυσκολιών και της αντιμετώπισης των προβλημάτων των μαθητών με μαθησιακές δυσκολίες. Στην έρευνα συμμετείχαν 50 εκπαιδευτικοί, κοινωνικοί λειτουργοί, λογοθεραπευτές και ψυχολόγοι οι οποίοι εργάζονται στο ΚΕΔΔΥ στην αξιολόγηση και τη διάγνωση των μαθησιακών δυσκολιών. Η συλλογή των δεδομένων έγινε με ημιδομημένη συνέντευξη. Βρέθηκε ότι το μοντέλο αξιολόγησης που εφαρμόζουν τα ΚΕΔΔΥ παραπέμπει στο μοντέλο διάγνωσης των που στηρίζεται στο κριτήριο της διακύμανσης μεταξύ της νοημοσύνης και της επίδοσης του μαθητή και ότι δε χρησιμοποιούνται εναλλακτικές μορφές αξιολόγησης των μαθησιακών δυσκολιών όπως η ανταπόκριση στη διδακτική παρέμβαση. Μερικά από τα βασικά προβλήματα που αντιμετωπίζουν οι εργαζόμενοι στα ΚΕ.Δ.Δ.Υ. είναι η απουσία ενιαίων κριτηρίων αξιολόγησης καθώς και ότι δεν έχουν εκπαιδευτεί στο διεπιστημονικό τρόπο εργασίας και στη χρήση σταθμισμένων εργαλείων αξιολόγησης των ΜΔ. ΄Ενα άλλο σημαντικό εύρημα της έρευνας αυτής είναι ότι η διάγνωση των ΜΔ κατά κανόνα δε συνοδεύεται από εξατομικευμένο πρόγραμμα εκπαίδευσης (ΕΠΕ) παρά μόνο από άτυπες οδηγίες στους γονείς και το σχολείο. Προτείνεται η χρήση ενιαίων κριτηρίων διάγνωσης και σταθμισμένων ψυχομετρικών και εκπαιδευτικών εργαλείων αξιολόγησης καθώς και η εκπαίδευση του προσωπικού στις σύγχρονες τάσεις διάγνωσης και αντιμετώπισης των Μ.Δ. και στη διεπιστημονική συνεργασία. Αναγκαία είναι επίσης η ουσιαστική συνεργασία του ΚΕ.Δ.Δ.Υ., του σχολείου και της οικογένειας όσον αφορά τη σύνταξη, την εφαρμογή και τον έλεγχο της αποτελεσματικότητας του ΕΠΕ.
description: The main objective of this study was to investigate the ways of diagnosing learning disabilities in KEDDY (Differential Diagnosis Centers and Support for Special Educational Needs). It was also examined also which model KEDDY follows in diagnosis of learning disabilities (LD), their contribution to the delineation of the scope of LD and the addressing of problems of students with learning dissabilities. The survey involved 50 teachers, social workers, speech therapists and psychologists who work in KEDDY in assessing and diagnosing of learning disabilities. Data collection comes from semistructured interview. It was found that the evaluation model used by the KEDDY points to the model of diagnosis based on the criterion of variance between the student's intelligence and performance and that alternative forms of assessment of learning difficulties such as the response to instructional intervention are not used. Some of the key problems are facing workers in KEDDY is the lack of uniform evaluation criteria and that they have not been trained in an interdisciplinary way of working and in the using of standardized instruments tools for the assessment of LD. Another important finding of this research is that the diagnosis of LD is usually not accompanied by an individualized education program (IEP) but only by informal guidance to parents and school. It is purposed the use of standardized instruments tools and staff training in modern trends of diagnosis and treatment of LD and interdisciplinary collaboration. It is also necessary the effective collaboration between KEDDY, school and family regarding the preparation, implementation and monitoring of the effectiveness of the IEP.